Isusov poziv
Dobrodošli na 18. lekciju "Knjiga Dela apostolskih".
Volim da govorim o Knjizi dela apostolskih, Delima,
koju vidimo u Novom zavetu.
Imamo ovde Bibliju, Stari zavet, Novi zavet.
Novi zavet počinje sa četiri evanđelja:
Mateja, Marko, Luka i Jovan. Divno.
U ta četiri evanđelja čitamo o Isusu, kako je išao po zemlji.
Sva četiri evanđelja završavaju se time kako je Isus umro i vaskrsao.
A onda, posle ta četiri evanđelja imamo Dela,
Knjigu dela apostolskih.
To je vrlo posebna knjiga
jer je Knjiga dela apostolskih jedina istorijska knjiga
koju imamo o ranoj crkvi, ovde u Bibliji,
u kojoj čitamo kako su čitali životom Hrista,
kako su bili poslušni Isusovom pozvanju.
Mi danas živimo posle krsta.
Mi sada živimo u jedno predivno vreme o kojem je prorokovano
pre mnogo, mnogo, mnogo godina.
Kada je Isus visio na krstu rekao je: "Završeno je!"
Šta je završeno? Šta je bilo završeno?
Odnosno, šta je počelo?
Staro je završeno i nešto novo je počelo.
Kada to shvatite, mi danas živimo u jedno divno vreme,
vreme o kojem je prorokovano pre mnogo stotina godina.
Na primer, Ezekijel i Jeremija, 400 godina pre Hrista prorokovali su
o vremenu u kojem mi danas živimo.
Jezekilj je prorokovao sledeće, Jezekilj 11:19-20:
"I daću im jedno srce i nov duh metnuću u njih,
i izvadiću iz tela njihova kameno srce i daću im srce mesno,
Tada će hoditi po mojim uredbama i držati moje zakone i izvršivati ih;
oni će biti Moj narod, a ja ću biti njihov Bog."
Slušajte ove reči. Ove reči koje je Jezekilj prorokovao
400 godina pre Hrista, to je nešto u čemi mi danas živimo.
U vreme kada je Isus koračao po zemlji, u Mateji, Marku, Luki, Jovanu,
oni to nisu iskusili.
Zašto? Jer je to još uvek bilo pre krsta.
Kada je Isus koračao po zemlji On im još uvek nije mogao dati novi duh
o kojem je Jezekilj prorokovao.
Ali pošto se uzneo na nebo, poslao je Svog Svetog Duha dole,
i mi živimo u to uzbudljivo vreme.
Nama, u Hristu, može biti oprošteno,
i mi, u Hristu, možemo imati odnos sa Bogom, tako da Ga možemo poznavati.
U Starom zavetu to je bilo samo za nekolicinu.
To je bilo samo za proroke i za nekolicinu odabranih.
Ali sada, u vreme u kojem sada živimo, Bog će izliti Svoj Duh na sva tela.
Prošli put smo pogledali religiju.
Religija pokušava da promeni osobu tako da osoba spolja izgleda fino.
Ali Isus daje novo srce.
Isus stavlja novi duh u nas.
Isus čini ono o čemu smo upravo čitali.
Jedna stvar koju volim kod Dela,
u Delima vidimo kako se ovo ispunjava.
U Delima vidimo kako je rana crkva, posle krsta,
propovedala evanđelje.
Takođe vidimo kako su ljudi odgovarali na evanđelje koje su čuli.
Vidimo kako su se ljudi rađali ponovo.
Dela daju mnogo primera, slika kako je rana crkva
slušala Hrista, kako su vernici slušali Hrista,
kako su izlazili u žetvu koja je bila spremna,
kako su nalazili tu osobu mira.
Na primer, Dela 10, Petar i Kornelije,
ili Dela 16, Pavle i Lidija.
U Delima ima veoma jasnih primera
kako su oni nastavljali Hristovo delo.
Dela su kao ogledalo u kojem vidimo kako je rana crkva živela,
kako su bili poslušni Hristu.
Dela su kao dnevnik.
Bio je period u mom životu kada sam posmatrao svoj život,
a bio sam hrišćanin, voleo sam Isusa, bio sam radikalan,
išao sam u crkvu, dosta toga dobrog sam tamo napravio.
Ali onda sam počeo da gledam Dela.
A moj život uopšte nije izgledao kao Dela.
Uparađivao sam se svake nedelje, odlazio sam u crkvu,
čak sam nekoliko puta propovedao u crkvi,
pomagao sam u crkvi,
ali nisam bio vođen Svetim Duhom, kao što ovde čitamo.
Nisam vodio ljude Hristu, kao što ovde čitamo,
nisam krštavao ljude u vodi i Svetim Duhom, kao što ovde čitamo.
Nisam izgonio demone i lečio bolesne, kao što čitamo ovde.
Znači, imao sam religiju u jednoj ruci, a život u drugoj ruci.
Negde je bila greška.
A verujem da se greška ne može naći u Bibliji.
Greška je negde u našem životu.
Bilo je potrebno da nešto promenim.
Bilo je potrebno da nešto promenim, i ja sam to uradio.
Promenio sam nešto u svom životu.
I sada, moj život mnogo više liči kao ono što čitamo ovde, u Delima.
Jedna od stvari koje je trebalo da promenim bila je poslušnost.
Potrebna nam je poslušnost.
Vera je poslušnost.
Nemate veru ako nemate poslušnost.
Zamislite da stojim na sred puta
i sa strane dolazi kamion. Ja ne vidim kamion.
Kamion ide punom brzinom ka meni.
Vi stojite sa strane.
Vidite kamion i vičete: Torben! Pomeri se! Pomeri se! Kamion dolazi!
I ja vas pogledam.
Verujem ti.
Verujem da si stvaran.
Verujem da postojiš.
Verujem u tvoje reči.
I stojim i dalje.
Ne, nema nikakvog smisla. Zašto?
Jer ako verujem u vas, u vaše reči,
pomeriću se.
Ne mogu da verujem u to što govorite i da stojim mirno.
Da, samo ako želim da umrem.
Ali ako želim da preživim, i verujem u vas -
moram da se pomerim.
Zašto? Verovati u vas ne znači verovati da ste stvarni,
da idete po zemlji.
Ne. Moram verovati u vaše reči.
Verovati u Hrista ne znači da je On jednom živeo.
To znači verovati Hristu.
Verovati Njegovim rečima.
I ako verujemo Njegovim rečima pomerićemo se.
Poslušaćemo Njegove reči.
To je jedini način na koji možemo pokazati da verujemo.
Vera bez poslušnosti je mrtva.
To je tako jasno. Želim da pročitam sledeće iz Jakovljeve poslanice.
I kada čitate ove reči,
vrlo je važno da shvatite da kada se govori o delima,
ne govori se o delima zakona.
Ne radi se o tome da pokušamo da zaradimo svoje spasenje, jer ne možemo.
Ne radi se o tome da se pokuša biti poslušan zakonu,
i onda budemo toliko poslušni da budemo spaseni. Ne.
Ne radi se o delima zakona,
već o poslušnosti / delima vere.
To je ono što nam je potrebno. Jakov 2:14-26:
"Kakva je korist, braćo moja,
ako ko tvrdi da ima veru a dela nema?
(dela, poslušnost)?
Zar ga može takva vera spasti?
Ako, na primer, brat ili sestra nemaju odeću ili nemaju šta da jedu,
i neko od vas im kaže: idite s mirom, utoplite se i nasitite se,
a ništa ne učini za njihove telesne potrebe, šta pomaže?
Na isti način, vera sama po sebi, ako je ne prati akcija,
(odnosno poslušnost) mrtva je. Ali neko može reći,
'ti imaš veru, a ja imam dela.
Pokaži mi svoju veru bez dela, a ja ću tebi pokazati svoju veru preko svojih dela.
Ti veruješ da je jedan Bog; dobro činiš;
i đavoli to veruju, i drhte.
Ali hoćeš li razumeti, o čoveče sujetni! da je vera bez dela beskorisna?
Zar se naš otac Avraam ne opravda time što je učinio
kad prinese svog sina Isaka na oltar?
Vidiš da su njegova vera i njegovi postupci išli zajedno,
i njegova vera upotpuni se time što je učinio.
I izvrši se pismo koje govori: Avraam verova Bogu,
i primi mu se u pravdu, i prijatelj Božij nazva se.
Vidite li da se čovek smatra pravedenim kroz to što čini, a ne samom verom.
A tako i Raav kurva ne opravda li se
delima kad primi uhode,
i izvede ih drugim putem?
Jer kao što je telo bez duha mrtvo,
tako je i vera bez dobrih dela (poslušnosti) mrtva."
To nisu moje reči.
To je Biblija.
Vera bez poslušnosti (dela) je mrtva.
Vera sama je mrtva.
Ne govorimo o veri + dela zakona,
već govorimo o stvarnoj veri koja vodi u poslušnost.
Ako verujete u Isusa, i Isus kaže: "Dolazi kamion! Pomeri se!"
- Onda se pomerate.
Zašto? Osim ako ne želite da umrete, pomerate se.
Sada Isus ne kaže samo: "Ide kamion!"
Rekao je mnoge druge stvari.
Moramo biti poslušni onome što ovde čitamo.
I kada počnemo da slušamo Isusov poziv
i iskoračimo po Njegovoj reči,
naš život će izgledati kao u Delima.
Zašto? Jer je Isus isti juče, danas i zauvek.
Ali, ako niste poslušni Isusovim rečima,
ako nemate pravu, bibilijsku veru u Hrista, i zato niste poslušni,
naravno da će vaš život izgledati ovako,
dok će Dela izgledati ovako.
Zato odvojte neko vreme da zaista prođete kroz Dela
i vidite njihov život, kako su izvršavali Isusov poziv.
Vidite kako su propovedali pokajanje, krštenje u vodi
i krštenje Svetim Duhom.
Kao što smo prošli put rekli, nećete naći molitvu grešnika.
Mnogo toga što danas radimo u crkvama
ne vidimo u Delima.
Mnogo toga što vidimo u crkvama
ne vidimo u Delima, i nažalost,
mnogo toga što je rađeno u Delima
ne vidimo u crkvama.
Ali postoji razlog što nam je Bog dao Reč.
Jer nije naša religija to što je istina.
To je Božja Reč.
Zato vas ohrabrujem, držite se jednostavnosti.
Imate religiju u jednoj ruci
i imate Dela u drugoj ruci.
Šta je tačno?
Ne gradite na svom sopstvenom iskustvu.
Iskustvo se može promeniti preko noći.
Moramo biti poslušni ovome.
Do sada smo pričali o tome
kako je žetva obilna
i kako je radnika malo
i kako moramo biti poslani
kao ovce među vukove.
I da postoji progon.
Šta vidimo u Delima?
Vidimo da je žetva obilna.
Isto vidimo da je radnika malo.
Čak vidimo da je Bog jednom iskoristio progon da izvede ovcu od vukova.
I vidimo da kada su tamo napolju, među vukovima,
doživljavaju progon.
Platili su cenu, i nije bilo lako.
Pavle je doživeo kamenovanje i još mnogo toga.
Bio je u tamnici.
Ali je takođe mogao svedočiti da je Hrist bio sa njim.
Kada je izlazio, Hrist je bio sa njim.
Šta vidimo? Šta smo gledali?
Pogledali smo kako naći osobu mira,
i kako, kada nađete tu osobu, rekao je Isus,
idete kod njih u kuću, sedite, jedete i pijete čime vas posluže.
I tamo lečite bolesne i propovedate evanđelje.
I ostanete tamo.
To je ono što vidimo u Delima.
Dela su potvrda poziva koji nam je Isus dao u Luki 10.
Ne vidite fine, lepe crkve i programe u Delima,
kao što mi to danas činimo.
Vidite sirov i stvaran život,
Isusov duh koji radi u Njegovom telu.
To je ono što moramo učiniti. Tome moramo biti poslušni.
Sledeći put ćemo nastaviti i pogledati evanđelje,
ali želim da počnem sa Delima,
jer u Delima vidimo kako su propovedali.
U Delima vidimo kako su reagovali na propovedanje.
U Delima vidimo biblijski život,
kako su se rađali ponovo, i sve to.
Sledeći put, biće malo duže,
pogledaćemo evanđelje o Kraljevstvu,
i daću vam širu sliku, od početka do kraja,
i šta ljudi moraju učiniti da bi se rodili ponovo.
Ono što ćete videti, kada sagledamo širu sliku,
to šta ljudi moraju učiniti da bi se rodili ponovo
možda ide protiv onoga čemu ste naučeni,
možda ide protiv vaše crkvene tradicije.
Nažalost, mislim da ide protiv,
jer smo se prilično udaljili od Biblije,
ali ne ide protiv toga što čitamo u Delima.
Zato sam se u ovom videu
fokusirao na Dela i njihov život.
Do sledećeg puta, počnite da čitate Dela,
i vidite da li se to poklapa sa vašim životom.
Trebalo bi tako da bude.
Bog vas blagoslovio. Vidimo se sledeći put.
Nastavićemo da gledamo evanđelje.
Zdravo!
Isusov poziv